Virallinen lehti nro C 182 , 16/06/1997 s. 0019



B4-0449, 0450, 0451 ja 0452/97 Päätöslauselma Eurooppa-neuvoston 23. toukokuuta 1997 pidetyn kokouksen tuloksista Euroopan parlamentti, joka - ottaa huomioon neuvoston selonteon ja komission julkilausuman Eurooppa- neuvoston 23. toukokuuta 1997 pidetyn kokouksen tuloksista, - ottaa huomioon 17. toukokuuta 1995 antamansa päätöslauselman Euroopan unionista tehdyn sopimuksen toimivuudesta ja vuoden 1996 hallitusten välisestä konferenssista - unionin toteuttaminen ja kehitys ((EYVL C 151, 19.6.1995, s. 56)), 13. maaliskuuta 1996 antamansa päätöslauselman (i) Euroopan parlamentin lausunnosta hallitusten välisen konferenssin koollekutsumisesta ja (ii) mietintäryhmän työn arvioinnista ja Euroopan parlamentin poliittisten tavoitteiden täsmentämisestä hallitusten välistä konferenssia silmällä pitäen ((EYVL C 96, 1.4.1996, s. 77)), 14. marraskuuta 1996 antamansa päätöslauselman ((EYVL C 362, 2.12.1996, s. 267)), ja 11. joulukuuta 1996 antamansa päätöslauselman Dublinissa 13. - 14. joulukuuta 1996 pidettävän Eurooppa-neuvoston kokouksen valmisteluista ((EYVL C 20, 20.1.1997, s. 50)), 16. tammikuuta 1997 antamansa päätöslauselman Eurooppa- neuvoston kokouksesta Dublinissa 13. - 14. joulukuuta 1996 ((EYVL C 33, 3.2.1997, s. 63)) ja 13. maaliskuuta 1997 antamansa päätöslauselman hallitusten välisestä konferenssista ((Kyseisen päivän istunnon pöytäkirja, osa II, kohta 9)), A. odottaa neuvoston puheenjohtajamaan sopimusluonnoksen yksityiskohtaista arviointia kesäkuussa 1997 ennen Eurooppa-neuvoston kokousta Amsterdamissa, B. muistuttaa, että Euroopan parlamentin hyväksyntä uudelle perustamissopimukselle on edellytyksenä sille, että jotkut kansalliset parlamentit ratifioivat sen; C. vahvistaa uudelleen HVK:lle asettamansa painopistealueet seuraavasti: Kansalaisten Euroopan luominen 1. Tunnustaen, että yhtenäisen Euroopan käsite on kiireellisesti saatava jälleen Euroopan kansalaisten tietoisuuteen ja että unionin on asetettava kansalaistensa tarpeet Euroopan esityslistan kärkeen, kehottaa HVK:ta nimenomaisesti suojelemaan tehokkaasti perusoikeuksia, mukaan lukien sosiaaliset oikeudet, syrjimättömyys ja miesten ja naisten tasa-arvo unionin kansalaisten oikeuksina, samalla kun otetaan huomioon unionin alueella laillisesti asuvien kolmansien maiden kansalaisten asema; 2. Pyytää sosiaalipolitiikasta tehdyn sopimuksen parannetun version sisällyttämistä EY:n perustamissopimukseen ja vaatii tehokasta työllisyyttä koskevaa osastoa, jolla on tarkoitus saavuttaa talouspolitiikkojen koordinoinnin avulla korkea työllisyys Euroopassa; 3. Vaatii painokkaasti niiden perustamissopimuksen määräysten vahvistamista, jotka koskevat kaikkia kansanterveyteen, ympäristöön, kuluttajansuojaan ja petosten torjuntaan liittyviä näkökohtia; 4. Toistaa pyyntönsä vapauden, turvallisuuden ja oikeudenmukaisuuden alueen luomisesta sisällyttämällä yhteisön alaan useimmat oikeus- ja sisäasioita koskevien määräysten kattamat alueet, mukaan lukien yhteisön menetelmän asteittainen soveltaminen aloihin, jotka hallitusten välinen yhteistyö kattaa, Europol mukaan lukien; pyytää Schengenin sopimuksen sisällyttämistä perustamissopimukseen; 5. Korostaa sekä tarvetta sisällyttää perustamissopimukseen määräys, jonka nojalla toimielimet voivat yhteisesti hyväksyä kansalaisten esteettömän tiedonsaannin takaavia yleisiä määräyksiä, että tarvetta yhdistää ja yksinkertaistaa perustamissopimuksia; Unionin valmistaminen laajentumiseen 6. Pyytää unionin kömpelöiden ja tehottomien rakenteiden käsittelemiseksi, että päätöksentekomenettelyjen määrä vähennetään kahdestakymmenestäkolmesta kolmeen (yhteispäätösmenettely, hyväksyntämenettely ja kuulemismenettely) sillä ehdolla, että kaikki aidosti lainsäädännölliset säädökset annetaan yksinkertaistetulla yhteispäätösmenettelyllä, jossa parlamentti ja neuvosto ovat samanarvoisessa asemassa ja jossa neuvosto toimii määräenemmistöllä; 7. Ei hyväksy mitään pyrkimyksiä Euroopan parlamentin nykyisen budjettivallan rajoittamiseksi toisessa ja kolmannessa pilarissa; toistaa pyyntönsä, että otettaisiin käyttöön aito yhteispäätösmenettely, jolla poistetaan ero pakollisten ja ei-pakollisten menojen väliltä, samoin kuin määräys, että omia varoja koskevissa päätöksissä edellytetään parlamentin suostumusta; Rauhan ja vakauden edistäminen 8. Pyytää unionin poliittisen läsnäolon laajentamiseksi maailmassa unionin ulkoisen identiteetin vahvistamista antamalla sille yhtenäinen oikeudellinen henkilöllisyys; on vakuuttunut siitä, että yhteisen ulko- ja turvallisuuspolitiikan osalta määräenemmistöäänestys on oltava sääntönä ja että yksittäisen valtion aiheuttamaa lukkiutumista on vältettävä; edustus ulkomailla on järjestettävä siten, että komissio asetetaan samanarvoiseen asemaan; luodaan suunnittelu- ja analysointiyksikkö, joka on yhteisesti neuvoston ja komission alainen, parlamenttia on kuultava ennen päätöksentekoa ja parlamentin on annettava hyväksyntä tärkeissä kansainvälisissä sopimuksissa; Parlamentaarisen demokratian lisääminen unionissa 9. Tunnustaen tarpeen vahvistaa parlamentaarista demokratiaa vaatii, että on otettava käyttöön Euroopan parlamentin jäsenten vaalimenettelyissä noudatettavat yhteiset periaatteet, määräykset Euroopan poliittisia puolueita koskevien toimenpiteiden laatimiseksi ja Euroopan parlamentin jäseniä koskeva yhteinen ohjesääntö; 10. Katsoo, että parlamentin hyväksyntä olisi vaadittava perustamissopimukseen tehtävien muutosten yhteydessä (kuten nykyisin tehdään unionin laajentumisen suhteen) samoin kuin EU:n perustamissopimuksen 235 artiklaan perustuvien päätösten ja muiden institutionaalisten tai perustuslainomaisten päätösten kohdalla; 11. Pitää näitä uudistuksia olennaisen tärkeinä laajenemisneuvottelujen aloittamista ja Euroopan parlamentin niitä koskevaa hyväksyntää ajatellen; 12. Kehottaa puhemiestään välittämään tämän päätöslauselman neuvoston puheenjohtajavaltiolle, hallitusten väliselle konferenssille, jäsenvaltioiden hallituksille ja parlamenteille, komissiolle ja Euroopan unionin muille toimielimille.